smcproject/ml-wiki-sentences huggingface dataset:
എം.എസ്. വിശ്വനാഥൻ ഇംഗ്ലീഷ് വിലാസം https://ml.wikipedia.org/wiki/M.
എം.എസ്. വിശ്വനാഥൻ (എം.എസ്.വി.) (ജൂൺ 24, 1928 - ജൂലൈ 14, 2015) തെന്നിന്ത്യൻ സിനിമയിലെ പ്രശസ്തനായ സംഗീതസം‌വിധായകനാണ്‌.
അൻപത് വർഷത്തിലേറെ നീണ്ട സംഗീതസപര്യയിൽ തമിഴ് , തെലുങ്ക് , മലയാളം എന്നീ ഭാഷകളിലായി ആയിരത്തിലധികം സിനിമകൾക്ക് സംഗീതസം‌വിധാനം ചെയ്തിട്ടുണ്ട്.
ലളിത സംഗീതത്തിന്റെ രാജാവ് എന്ന അർത്ഥത്തിൽ മെല്ലിസൈ മന്നർ എന്നും അറിയപ്പെടുന്നു.
ഇതു കൂടാതെ സിനിമകളിൽ അഭിനയിക്കുകയും അഞ്ഞൂറിലേറെ ഗാനങ്ങൾ ആലപിക്കുകയും ചെയ്തിട്ടുണ്ട്.
1928 ജൂൺ 24-നു പാലക്കാട് എലപ്പുള്ളിയിൽ മനയങ്കത്തു വീട്ടിൽ  സുബ്രമണ്യൻ-നാരായണിക്കുട്ടി (നാണിക്കുട്ടി) ദമ്പതികളുടെ മകനായി മനയങ്കത്ത് സുബ്രഹ്മണ്യൻ വിശ്വനാഥൻ എന്ന എം.എസ്. വിശ്വനാഥൻ ജനിച്ചു.
അദ്ദേഹത്തിന് നാലുവയസ്സുള്ളപ്പോൾ അച്ഛൻ സുബ്രഹ്മണ്യൻ മരണമടഞ്ഞു.
ദാരിദ്ര്യം സഹിക്കവയ്യാതെ അമ്മ മകനോടൊപ്പം ആത്മഹത്യ ചെയ്യാൻ തീരുമാനിച്ചെങ്കിലും, മുത്തച്ഛൻ വിശ്വനാഥനെ രക്ഷിച്ചു.
ആദ്യം തിരുച്ചിറപ്പള്ളിയിലും പിന്നീട് കണ്ണൂരിലും അദ്ദേഹം വളർന്നു.
ചെറുപ്പകാലത്ത് സിനിമാശാലയിൽ ഭക്ഷണം വിറ്റു നടന്നിരുന്ന എം.എസ്.വി. കണ്ണൂരിലെ നീലകണ്ഠ ഭാഗവതരിൽ നിന്നും സംഗീതമഭ്യസിച്ചു.
പതിമൂന്നാം വയസ്സിൽ തിരുവനന്തപുരത്ത് ആദ്യത്തെ കച്ചേരി നടത്തിയ ഇദ്ദേഹം പിന്നീട് തമിഴ് സിനിമാലോകത്തെ പ്രശസ്തനായ സംഗീതസം‌വിധായകനായിത്തീർന്നു.
1952-ൽ പണം എന്ന ചിത്രത്തിനു സംഗീതസം‌വിധാനം ചെയ്തു കൊണ്ട് അരങ്ങേറ്റം കുറിച്ച എം.എസ്.വി അറുപതുകളിലും എഴുപതുകളിലും തെന്നിന്ത്യൻ സിനിമാസംഗീതലോകത്തെ പ്രഭവശക്തിയായിരുന്നു.
ആദ്യകാലത്ത് മറ്റൊരു പ്രധാന സംഗീതജ്ഞനായിരുന്ന ടി.കെ. രാമമൂർത്തിയ്ക്കൊപ്പം വിശ്വനാഥൻ-രാമമൂർത്തി എന്ന പേരിലാണ് അദ്ദേഹം പ്രവർത്തിച്ചത്.
നൂറോളം ചിത്രങ്ങൾ ഇവർ ഒന്നിച്ച് ചെയ്തു.
കണ്ണദാസനാണ് ഇവരുടെ ഗാനങ്ങൾ അധികവും എഴുതിയത്.
1965ൽ ഇവർ പിരിഞ്ഞു.
പിന്നെയും ഒരുപാട് ചിത്രങ്ങൾക്ക് എം.എസ്.വി. ഈണം പകർന്നു.
ഇക്കാലത്തുതന്നെ അദ്ദേഹം മലയാളത്തിലും ഒരുപാട് ഗാനങ്ങൾ ചെയ്തു.
ഒട്ടേറെ പുതുമുഖപ്രതിഭകളെ പരിചയപ്പെടുത്തിയതു കൂടാതെ സിനിമാസംഗീതത്തിനു പുത്തൻ മാനങ്ങൾ നൽകാൻ ഇദ്ദേഹത്തിനു കഴിഞ്ഞു.
വിവിധ ശൈലികളിലുള്ള ഗാനങ്ങളും ഓർക്കസ്ട്റേഷൻ സം‌വിധാനങ്ങളും ഇന്ത്യൻ സംഗീതത്തിനു പരിചയപ്പെടുത്തുന്നതിനു ഇദ്ദേഹം ഒരു പ്രധാന പങ്കു വഹിച്ചു.
തമിഴ്‌നാടിന്റെ ഔദ്യോഗികഗാനമായ നീരരും കടുലതയുടെ (തമിഴ് തായ് വാഴ്ത്ത്) സം‌ഗീത സം‌വിധാനം നിർ‌വഹിച്ചത് ഇദ്ദേഹമാണ്‌.
2015 ജൂലൈ 14-ന് തന്റെ 87-ആം വയസ്സിൽ ചെന്നൈയിലെ ഫോർട്ടിസ് മലർ ആശുപത്രിയിൽ വച്ച് ഇദ്ദേഹം ഈ ലോകത്തോട് വിട പറഞ്ഞു.
മൃതദേഹം പൂർണ ഔദ്യോഗിക ബഹുമതികളോടെ ചെന്നൈ ബസന്ത് നഗർ ശ്മശാനത്തിൽ സംസ്കരിച്ചു.
പരേതയായ ജാനകിയാണ് ഭാര്യ.
ഏഴ് മക്കളുണ്ട്.
== സിനിമകൾ == എം എസ് വിശ്വനാഥൻ സംഗീതം നൽകിയ മലയാള ഗാനങ്ങൾ ഗാനം ചിത്രം ഈശ്വരനൊരിക്കൽ വിരുന്നിനു പോയി രാജകൊട്ടാരത്തിൽ...
ലങ്കാദഹനം തിരുവാഭരണം ചാർത്തി വിടർന്നു തിരുവാതിര നക്ഷത്രം ലങ്കാദഹനം സ്വർഗ്ഗനന്ദിനീ ...
ലങ്കാദഹനം നക്ഷത്രരാജ്യത്തെ...
ലങ്കാദഹനം സുപ്രഭാതം സുപ്രഭാതം...
പണിതീരാത്ത വീട് കണ്ണുനീർത്തുള്ളിയെ സ്ത്രീയോടുപമിച്ച കാവിഭാവനേ അഭിനന്ദനം...
പണിതീരാത്ത വീട് ഹൃദയവാഹിനീ ഒഴുകുന്നു നീ.
മധുര സ്നേഹതരംഗിണിയായ് ചന്ദ്രകാന്തം ഉദിച്ചാൽ അസ്തമിക്കും...
ദിവ്യദർശനം രാജീവനയനേ നീയുറങ്ങു...
ചന്ദ്രകാന്തം സ്വർണ്ണ ഗോപുര നർത്തകീ ശിൽപ്പം...
പണിതീരാത്ത വീട് ആ നിമിഷത്തിന്റെ നിർവൃതിയിൽ ഞാനൊരാവണിതെന്നലായ്...
പണിതീരാത്ത വീട് അഷ്ഠപതിയിലെ നായികേ യക്ഷഗായികേ...
ജീവിക്കാൻ മറന്നുപോയ സ്ത്രീ ദൈവം തന്ന വീട്...
അവൾ ഒരു തുടർക്കഥ എന്റെ രാജ കൊട്ടാരത്തിനു...
വേനലിൽ ഒരു മഴ സ്വർഗമെന്ന കാനനത്തിൽ...
ചന്ദ്രകാന്തം സത്യനായകാ...
ജീവിതം ഒരു ഗാനം പുലരിയോടോ സന്ധ്യയോടോ...
സിംഹാസനം ചലനം ജ്വലനം...
അയ്യർ ദ ഗ്രേറ്റ് ജനിച്ചതാർക്കു വേണ്ടി അറിയില്ലല്ലോ...
സിംഹാസനം മലരമ്പനെഴുതിയ മലയാള കവിതേ മാലേയ...
സ്വർഗമെന്ന  കാനനത്തിൽ...
അറബിക്കടലിളകി വരുന്നു ആകാശപ്പൊന്നു വരുന്നു..
പൂജയ്ക്കൊരുങ്ങി നിൽക്കും പൊന്നമ്പലമേട്...
ഏതു പന്തൽ കണ്ടാലും അത് കല്യാണപന്തൽ ഏതു മേളം കേട്ടാലും അത് നാദസ്വര മേളം...
സൂര്യനെന്നൊരു നക്ഷത്രം ഭൂമിയെന്നൊരു ഗോളം...
കാശ്മീരചന്ദ്രികയോ സഖി നിൻ കസ്തൂരി മാൻ മിഴിയിണയിൽ....
, സ്വർണ്ണ ഗോപുര നർത്തകീ ശില്പം കണ്ണിനു സായൂജ്യം നിൻ രൂപം.....
, തൃപ്പാദപത്മത്തിൽ...
കർപൂരദീപത്തിൻ കാന്തിയിൽ കണ്ടു ഞാൻ നിന്നെയാ സന്ധ്യയിൽ....
(ദിവ്യദർശനം)പഞ്ചമി പാലാഴി പുഞ്ചിരി പാലാഴി പാതിരാ...
തെയ്യ തോം താലപ്പൊലി ദേവനും ദേവിക്കും താലപ്പൊലി...
രജനീഗന്ധി വിടർന്നു അനുരാഗ സൗരഭ്യം ....
(പഞ്ചമി)അറബിക്കടലിളകി വരുന്നു ആകാശ....
പൂജയ്ക്കൊരുങ്ങി നിൽക്കും..
ഏതു പന്തൽ കണ്ടാലും അത് കല്യാണപന്തൽ....
മലരമ്പ നെഴുതിയ മലയാള കവിത, ചിത്രങ്ങൾ അവലംബം M. S. Viswanathan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എസ്.എസ് മ്യൂസിക് പ്രൊഫൈൽ Archived 2008-02-12 at the Wayback Machine .
http://www.tribuneindia.com/news/nation/music-composer-ms-viswanathan-dead/106551.html Archived 2015-08-04 at the Wayback Machine .
എം.എസ്. സുനിൽ
ഡോ. എം.എസ്. സുനിൽ (ജനനം: c.1960) ഒരു ഇന്ത്യൻ അക്കാദമിഷ്യൻ, ഹ്യൂമനിസ്റ്റ്, മനുഷ്യസ്‌നേഹി.
അഞ്ച് ട്രസ്റ്റ് അംഗങ്ങളും ആറ് സന്നദ്ധ പ്രവർത്തകരുമൊത്ത് 2016 ഡിസംബറിൽ പത്തനംതിട്ടയിൽ ഡോ. എം.എസ്. സുനിൽ ഫൗണ്ടേഷൻ സ്ഥാപിച്ചു.
ഇവരുടെ പ്രവർത്തനങ്ങൾ ദരിദ്ര കുടുംബങ്ങളുടെയും സമൂഹങ്ങളുടെയും ജീവിത സാഹചര്യങ്ങൾ മെച്ചപ്പെടുത്തുന്നതിന് ഊന്നൽ നൽകുന്നു.
ഇവരുടെ ജീവകാരുണ്യ, സന്നദ്ധ സേവനങ്ങൾ, ഗോത്രവർഗ്ഗക്കാരും സാമൂഹികമായും പിന്നോക്കം നിൽക്കുന്നവരുമുൾപ്പെടെ എല്ലാ  വിഭാഗങ്ങൾക്കും യാതൊരു വേർതിരിവും കൂടാതെ സുരക്ഷിതമായ വീടുകളും ആരോഗ്യകരമായ ഭക്ഷണവും പ്രദാനം ചെയ്യുന്നതിന് ലക്ഷ്യമിടുന്നു.
ഭാരത സർക്കാർ സുനിലിന്റെ പ്രവർത്തനങ്ങളെ അംഗീകരിച്ചിട്ടുണ്ട്.
സ്ത്രീകൾക്ക് ഇന്ത്യാ ഗവൺമെന്റിന്റെ പരമോന്നത സിവിലിയൻ ബഹുമതിയായ നാരി ശക്തി പുരസ്കാരം (2017) ഉൾപ്പെടെ  നിരവധി ബഹുമതികൾക്ക് ഇവർ അർഹയായിട്ടുണ്ട്.
സുനിൽ, ചെറുപ്രായത്തിൽ തന്നെ  തന്റെ സാമൂഹ്യ സേവനം ആരംഭിച്ചെങ്കിലും, 2005 ൽ നാഷണൽ സർവ്വീസ് സ്കീമി ലെ ഒരു പ്രോഗ്രാം ഓഫീസർ ആയതിനുശേഷമാണ് അവർ സാമൂഹ്യ സേവന രംഗത്ത് സജീവമാകുന്നത്.
വിദ്യാഭ്യാസം, പാർപ്പിടം, വസ്ത്രം, ഭക്ഷണം, ശാക്തീകരണം മുതലായ മേഖലകളിലാണ് സുനിലിന്റെ സാമൂഹിക സേവന പ്രവർത്തനങ്ങൾ.
നിരവധി വിദ്യാർത്ഥികൾക്ക് വിവിധ പ്രോജക്റ്റുകൾ വഴി സ്കോളർഷിപ്പ് നൽകുന്നുണ്ട്.
കൂടാതെ നിരാലംബരും ഭവനരഹിതരുമായ നിരവധി കുടുംബങ്ങൾക്കായി  'ഭവനരഹിതർക്ക് വീട്' പോലുള്ള പദ്ധതികൾ നടപ്പാക്കുന്നു.
ഗുണഭോക്താക്കൾക്ക് പോഷകാഹാരം, മികച്ച വിദ്യാഭ്യാസം, സുരക്ഷ തുടങ്ങിയവ ഉറപ്പാക്കുന്ന സുസ്ഥിര വികസന പദ്ധതികളും ഉണ്ട്.
ഭിന്നശേഷിക്കാർക്ക് വീൽ ചെയറുകൾ നൽകുക, ലൈബ്രറികൾ സ്ഥാപിക്കുക, പരിശീലനങ്ങൾ സംഘടിപ്പിക്കുക തുടങ്ങിയ പ്രവർത്തനങ്ങളും സുനിലിന്റെ നേതൃത്വത്തിൽ നടന്നുവരുന്നു.
ശ്രീ എം എം സാമുവലിന്റെയും ശ്രീമതി എം ജെ റോസമ്മയുടെയും  അഞ്ചുമക്കളിൽ  ആദ്യത്തെ കുട്ടിയായി ഏനാത്ത് എന്ന സ്ഥലത്താണ് സുനിൽ ജനിച്ചത്.
യുപിഎസ്, എനാത്ത് മാർത്തോമ ഗേൾസ് ഹൈസ്കൂൾ, കൊട്ടാരക്കര സെന്റ് ഗ്രിഗറീസ് കോളേജ് (പ്രീ ഡിഗ്രി)  എന്നിവിടങ്ങളിലായിരുന്നു വിദ്യാഭ്യാസം.
തുടർന്ന് പന്തളം എൻ‌എസ്‌എസ് കോളേജിൽ നിന്ന് സുവോളജിയിൽ ബിഎസ്‌സി, പത്തനാപുരത്തെ മൗണ്ട് താബോർ ട്രെയിനിംഗ് കോളേജിൽ നിന്ന് ബിഎഡ്.
ചങ്ങനാശേരിയിലെ എൻ‌എസ്‌എസ് ഹിന്ദു കോളേജിൽ നിന്ന് സുവോളജി മാസ്റ്റേഴ്സ്  എന്നിവ പൂർത്തിയാക്കി.
കേരള സർവകലാശാലയിൽ നിന്ന് അക്വാട്ടിക് ബയോളജി, ഫിഷറീസ് എന്നിവയിൽ എംഫിൽ, പിഎച്ച്ഡി.
നേടി മദ്രാസിലെ ഡേറ്റാമാറ്റിക്സിൽ നിന്ന് പ്രൈവറ്റ് സെക്രട്ടറി കോഴ്സും പൂർത്തിയാക്കി
ജന്തുശാസ്ത്ര മേഖലയിൽ നിപുണയായ അവർ വെച്ചൂച്ചിറയിലെ നവോദയ വിദ്യാലയത്തിൽ പോസ്റ്റ് ഗ്രാജുവേറ്റ് ലക്ചററായി ജോലി ചെയ്തു.
തിരുവനന്തപുരത്തെ ജി വി രാജ സ്പോർട്സ് സ്കൂളിൽ സുവോളജി ലക്ചററായിരുന്നു.
പാറശ്ശാലയിലെ ഗവൺമെന്റ് ഗേൾസ് വൊക്കേഷണൽ എച്ച്എസ്എസിൽ സുവോളജി ലക്ചററായി സേവനമനുഷ്ഠിച്ചു.
ഗവൺമെന്റ് കോളേജ്, മടപ്പള്ളി, ബസേലിയസ് കോളേജ്, കോട്ടയം, കാതോലിക്കെറ്റ് കോളേജ്, പത്തനംതിട്ട, ഗവ.
ആർട്സ് ആൻഡ് സയൻസ് കോളേജ്, എലന്തൂർ തുടങ്ങി നിരവധി കോളേജുകളിൽ അദ്ധ്യാപികയായി പ്രവർത്തിച്ചു.
പത്തനംതിട്ട കാതോലിക്കേറ്റ് കോളേജ് (മഹാത്മാഗാന്ധി സർവകലാശാല, കേരളം) സുവോളജി വിഭാഗത്തിൽ നിന്ന്, 2016 ൽ സുവോളജി വകുപ്പ് മേധാവിയായി  വിരമിച്ചു.
മഹാത്മാഗാന്ധി സർവ്വകലാശാലയുടെ റിസർച്ച് ഗൈഡ് എന്ന നിലയിൽ ഡോ. എം.എസ്. സുനിൽ രണ്ട് പിഎച്ച്ഡി, മൂന്ന് എംഫിൽ പേപ്പറുകൾ പ്രസിദ്ധീകരിച്ചിട്ടുണ്ട്.
എം എസ് സുനിൽ നാരീശക്തി പുരസ്കാരം സ്വീകരിക്കുന്നു.
ഡോ. എം.എസ്. സുനിൽ ഫൗണ്ടേഷന്റെ സ്വപ്ന പദ്ധതിയാണ് 'ഹോം ഫോർ ഹോംലെസ്', നിർദ്ധനരായവർക്ക്, പ്രത്യേകിച്ച് കുട്ടികളുള്ള വിധവകൾക്കും രോഗികൾക്കും വീടുകൾ നിർമ്മിച്ച് നൽകുകയാണ് ഈ പദ്ധതിയുടെ ലക്ഷ്യം.
2021 മാർച്ചോടെ 200 വീടുകൾ നിർമ്മിച്ചു നൽകി.
810 വ്യക്തികൾക്ക് ഇതിന്റെ പ്രയോജനം ലഭിച്ചു.
ഈ വീടുകളുടെ നിർമ്മാണം ഫൗണ്ടേഷനും വ്യക്തികളും സംയുക്തമായാണ് നടത്തുന്നത്.
നാരി ശക്തി പുരാസ്‌കാരത്തിന് കേരളത്തിൽ നിന്നുള്ള മൂന്ന് അവാർഡ് ജേതാക്കളിൽ ഒരാളായാണ് അവർ തിരഞ്ഞെടുക്കപ്പെട്ടത്.
ശാസ്ത്രജ്ഞയായ ലിസിമോൾ ഫിലിപ്പോസ് , ക്ഷേത്രകലാകാരിയായ ശ്യാമള കുമാരി എന്നിവരായിരുന്നു മറ്റുള്ളവർ.
വനിതാ ശിശു വികസന മന്ത്രാലയത്തിന് വേണ്ടി 2018 ലെ അന്താരാഷ്ട്ര വനിതാ ദിനത്തിലാണ് അവാർഡ് നൽകിയത് .
ഇന്ത്യയിലെ സിവിലിയൻ വനിതകൾക്കുള്ള ഏറ്റവും ഉയർന്ന അവാർഡാണ് ഇത്.
പ്രധാന പുരസ്കാരങ്ങൾ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
നാരി ശക്തി പുരസ്കാരം (2018) ;രാഷ്ട്രപതിയിൽ നിന്നും ഹോളി ഇന്നസെൻസ് അവാർഡ് (2020) റേഡിയോ മാക്ഫാസ്റ്റ് ന്റെ (2020) നിസ്വാർത്ഥ പുരസ്കാർ
• ലൈഫ് ടൈം അച്ചീവ്മെൻറ് അവാർഡ് (കെ‌സി‌എസ്) ചിക്കാഗോ • വർക്ക് ഓഫ് മേഴ്‌സി അവാർഡ് 2018- എസ്‌വൈ‌എം‌എസ് ബെഹാരിൻ • വനിതാ അച്ചീവർ‌ അവാർഡ് 2018- ദി ഹിന്ദു • എയർ ഇന്ത്യ- മനോരമ മികച്ച അധ്യാപക അവാർഡ് Human മനുഷ്യാവകാശ ഫ Foundation ണ്ടേഷന്റെ മഹില രേത്നം അവാർഡ് മദർ തെരേസ അവാർഡ്- കലയപുരം ആശ്രയം • ജീവകരുണ്യ പിന്തുടരം- നീതി വി ആർ കൃഷ്ണയ്യാർ ഫ foundation ണ്ടേഷൻ • ശ്രീ ശക്തി അവാർഡ് 2018- ന്യൂസ് 18 • ഈസ്റ്റേൺ ഭൂമിക അവാർഡ് 2018 • ഡോ. കമല ഭാസ്‌കർ അവാർഡ് • മനുഷ്യാവകാശ സംരക്ഷക അവാർഡ്, 2016 • മികച്ച രക്തദാന പ്രേരണ അവാർഡ്, 2015 • മികച്ച രക്തദാന പ്രേരണ അവാർഡ്, 2015 • മികച്ച രക്തദാന പ്രേരണ അവാർഡ്, 2015 • മികച്ച രക്തദാന പ്രേരണ അവാർഡ്, 2015 • മികച്ച രക്തദാന പ്രചോദന അവാർഡ്, 2015 • മികച്ച രക്തദാന പ്രചോദന അവാർഡ്, 2015 • മികച്ച രക്തദാന പ്രചോദന അവാർഡ്, 2015 • മികച്ച രക്തദാന പ്രചോദന അവാർഡ്, 2015 • മികച്ച രക്തദാന പ്രേരണ അവാർഡ്, 2015 • മികച്ച രക്തദാന പ്രേരണ അവാർഡ്, 2015 • മികച്ച രക്തദാന പ്രേരണ അവാർഡ്, 2015 • മികച്ച രക്തദാന പ്രേരണ അവാർഡ്, 2015 • മികച്ച രക്തദാന പ്രേരണ അവാർഡ്, 2015 • മികച്ച രക്തദാന പ്രേരണ അവാർഡ്, 2015 • മികച്ച രക്തദാന പ്രചോദന അവാർഡ്, 2015 • മികച്ച രക്തദാന പ്രചോദന അവാർഡ്, 2015 • മികച്ച രക്തദാന പ്രേരണ അവാർഡ്, 2015 • മികച്ച രക്തദാന പ്രേരണ അവാർഡ്, 2015 • മികച്ച രക്തദാന പ്രചോദന അവാർഡ് ദാനർ മോട്ടിവേറ്റർ അവാർഡ്, 2014 • മികച്ച ഭൂമിത്ര സെന ക്ലബ്ബ് സ്റ്റേറ്റ് അവാർഡ് L ലയൺസ് ക്ലബിലെ സത് സേവാ പുരാസ്‌കർ • മലയാളപുഴ ഗോപാലകൃഷ്ണൻ പ്രധാമ പുരാസ്‌കർ • നല്ല സമരിയൻ പ്രത്യേക പുരസ്‌കർ • അംബേദ്കർ ഫെലോഷിപ്പ് 2010 • പാരിസ്തിതി അവാർഡ് 2010 • ജെനസേവ പുരസ്‌കർ • ഗാന്ധിഭവൻ സേവാ പുരാസ്‌കർ • ദേശമിത്ര സ്‌പെഷ്യൽ പുരസ്‌കരം 2009 • മികച്ച രക്തദാന പ്രചോദന അവാർഡ്, 2008-10 • കേര കേരളം പ്രോജക്ട് മെറിറ്റ് സർട്ടിഫിക്കറ്റ് • മികച്ചത് എം‌ജി സർവകലാശാലയുടെ എൻ‌എസ്‌എസ് പ്രോഗ്രാം ഓഫീസർ അവാർഡ് 2006-2008 2007 സംസ്ഥാനത്തിന്റെ മികച്ച എൻ‌എസ്‌എസ് പ്രോഗ്രാം ഓഫീസർ അവാർഡ് 2007-2008 പരാമർശങ്ങൾ ↑ ↑ ↑ ↑
എം.എസ് സ്വാമിനാഥൻ റിസർച്ച് ഫൗണ്ടേഷൻ ഇംഗ്ലീഷ് വിലാസം https://ml.wikipedia.org/wiki/MSSRF
ഈ സ്ഥാപനത്തിന്റെ ലോഗോ തുടർച്ചയേയും, മാറ്റത്തേയും, ഒരുമിപ്പിക്കുന്നതും, തുറന്ന അവസാനവും, വിവിധ മുഖങ്ങളും ഉള്ള  ഡി.എൻ.എ യുടെ മാത‍ൃകയിലുള്ളതാണ്.
എം.എസ്.എസ്.ആർ.എഫ് നിലവിൽ വന്നത് 1988 -ലാണ്.
ഈ സ്ഥാപനത്തിന്റെ ചെയർമാനായിരുന്ന ഡോ.എം.എസ്. സ്വാമിനാഥനായിരുന്നു ഈ സ്ഥാപനത്തിന്റെ ഉപജ്ഞാതാവും.1970 -ൽ നോബൽപുരസ്കാര ജേതാവായ സി.വി രാമൻ, സ്വാമിനാഥനോട് ഹരിതവിപ്ലവം എന്നിന്നറിയപ്പെടുന്ന സുസ്ഥിരവികസനത്തിന്റെ ലക്ഷ്യങ്ങളെ മനസ്സിലാക്കാൻ ആവശ്യപ്പെട്ടിരുന്ന ഒരു റിസർച്ച് സെന്ററാണിത്.
1988-ൽ വേൾഡ് ഫുഡ് പ്രൈസ് സ്വാമിനാഥന് ലഭിച്ചതിനുശേഷം അതിലൂടെ കിട്ടിയ 200,000 യു.എസ് ഡോളർ എം.എസ്.എസ്.ആർ.എഫ് തുടങ്ങാനായി അദ്ദേഹം വിനിയോഗിച്ചു.
കൂടാതെ അദ്ദേഹം യുനെസ്കോയുടെ എക്കോടെക്ക്നോളജിയുടെ ചെയർ ആയി നിർവഹിക്കുന്നു.
നാഷ്ണൽ കമ്മീഷൻ ഓൺ അഗ്രിക്കൾച്ചർ ഫുഡ്, നൂട്രീഷൻ സെക്കൂരിറ്റി ഓഫ് ഇന്ത്യയുടെ ചെയർമാനുമാണ് അദ്ദേഹം.
അവലംബം പുറത്തേക്കുള്ള കണ്ണികൾ Prof MS Swaminathan's Inspiring Talk on Biotechnology and Food Security at BITS Pilani Rajasthan Green Revolution Champion Prof MS Swaminathan at BITS Pilani Proud to be an Indian Prof MS Swaminathan lectures at BITS Pilani ...
Archived 2007-10-20 at the Wayback Machine .
Prof M S Swaminathan Talk on Biotechnology and Food Security at BITS Pilani Rajasthan Evergreen Prof MS Swaminathan lectures at BITS Pilani Rajasthan Archived 2010-01-16 at the Wayback Machine .
Evergreen Prof MS Swaminathan speech at BITS Pilani Rajasthan Archived 2013-01-26 at Archive.is BITS Pilani Rajasthan Prof V Lakshminarayanan Memorial Lecture 2007 – Curtain Raiser Prof V Lakshminarayanan Memorial Lecture 2007 at BITS Pilani Rajasthan – Curtain Raiser Archived 2009-07-05 at the Wayback Machine .
Curtain Raiser: Prof V Lakshminarayanan Memorial Lecture 2007 at BITS Pilani Rajasthan Archived 2013-01-26 at Archive.is
ഉദ്ധവ് താക്കറെ ഇംഗ്ലീഷ് വിലാസം https://ml.wikipedia.org/wiki/Uddhav_Thackeray
മഹാരാഷ്ട്ര മുഖ്യമന്ത്രിയാണ് ഉദ്ദവ് താക്കറെ .
മറാഠി വംശീയതയിൽ ഊന്നിയ ശിവസേന എന്ന തീവ്ര-വലത് രാഷ്ട്രീയ പാർട്ടിയുടെ തലവനാണ് അദ്ദേഹം.
പാർട്ടിയുടെ സ്ഥാപകനും  പിതാവുമായ ബാൽ ഠാക്കറെയിൽ നിന്നാണ് അദ്ദേഹം ഈ സ്ഥാനം ഏറ്റെടുത്തത്.
ശിവസേനയുടെ മുഖ പത്രമായിരുന്ന സാമ്ന യുടെ ചീഫ് എഡിറ്ററായിരുന്ന ഉദ്ദവ് താക്കറെ പെട്ടെന്നാണ് ശിവസേനയുടെ അമരക്കാരനായത്.
2002ൽ ബാൽ താക്കറെ അദ്ദേഹത്തെ പാർട്ടിയുടെ വർക്കിങ്ങ് പ്രസിഡന്റായി നിയമിച്ചു.
താരതമ്യേന ജൂനിയറായ ഉദ്ദവിന്റെ സ്ഥാന ലബ്ധി പാർട്ടിയിൽ ആഭ്യന്തര പ്രശ്നങ്ങൾ ഉണ്ടാക്കിയതിനെ തുടർന്ന് മുതിർന്ന നേതാവും മുൻ മുഖ്യമന്ത്രിയുമായിരുന്ന നാരായൺ റാണെ 2005ലും ബാൽ താക്കറെയുടെ മരുമകൻ രാജ് താക്കറെ 2006ലും ശിവസേന വിട്ടു.
ഉദ്ദവ് താക്കറെയുടെ മകൻ ആദിത്യ താക്കറെ ശിവസേനയുടെ യുവജന വിഭാഗം യുവസേനയുടെ അദ്ധ്യക്ഷനാണ്.
ഉദ്ബുദ്ധകേരളം ഈ താൾ മെച്ചപ്പെടുത്തുകയോ ഇതിലുള്ള പ്രശ്നങ്ങൾ സം‌വാദം താളിൽ രേഖപ്പെടുത്തുകയോ ചെയ്യേണ്ടതാണ്‌.
വി.ടി. ഭട്ടതിരിപ്പാട് തുടങ്ങിയ മലയാള ദിനപത്രമായിരുന്നു ഉദ്ബുദ്ധകേരളം.
കാലഘട്ട പ്രതിസന്ധിയാൽ കാലഹരണപ്പെട്ട ദിനപത്രങ്ങളിൽ ഒന്നാണിത്.
കൊടുമുണ്ടയിൽ സ്ഥാപിച്ച  കോളനിയിൽ നിന്നും ഉദ്ബുദ്ധകേരളം പ്രസിദ്ധീകരിച്ചിരുന്നത്.
സാമൂഹ്യനീതിക്കുവേണ്ടിയുള്ള പോരാട്ടത്തിന്റെ സന്ദേശം ജനങ്ങളിലെത്തിക്കാനായി കാഞ്ഞൂർ നാരായണൻ ഭട്ടതിരിപ്പാടാണ്, വി.ടി.ഭട്ടതിരിപ്പാടിന്റെ സഹായത്തോടെ സ്വന്തം വസതി കേന്ദ്രീകരിച്ച് ഉദ്ബുദ്ധകേരളം എന്ന പത്രം ആറുമാസക്കാലം പ്രസിദ്ധീകരിച്ചിരുന്നത്.
ഉദ്മൂർത് ഗോത്രം ഇംഗ്ലീഷ് വിലാസം https://ml.wikipedia.org/wiki/Udmurt_people
ഉദ്മൂർത് ഗോത്രം റഷ്യയിലും ഉക്രൈനിലും കാണപ്പെടുന്നു.
ഒദോ-മോർത്ത് (താഴ്വാരത്തെ ജനങ്ങൾ) എന്നതിൽ നിന്നാണ് ഈ വാക്കുണ്ടായത്.
മോർത് എന്നത് മർത്യ അല്ലെങ്കിൽ മർത്തിയ എന്ന ഇറാനിയൻ അല്ലെങ്കിൽ സംസ്കൃതവാക്കിൽ നിന്നുണ്ടായതാകാം.
This is supported by a document dated 1557, in which the Udmurts are referred to as lugovye lyudi 'meadow people', alongside the traditional Russian name otyaki .
റഷ്യയിലെ ഉദ്മുർതിയായിലാണ് കൂടുതൽ ഉദ്മുർതുകളും താമസിക്കുന്നത്.
എന്നാൽ ബഷ്കോർട്ടോസ്ഥാൻ , ടാർട്ടാർസ്ഥാൻ തുടങ്ങിയസ്ഥലങ്ങളിലും ഇവർ ജീവിക്കുന്നുണ്ട്.
ഇവരുടെ എണ്ണം കുറഞ്ഞുവരുന്നതായി അടുത്തു നടന്ന കണക്കെടുപ്പുകൾ സൂചിപ്പിക്കുന്നു.
ഉറാലിക്ക് കുടുംബത്തിൽപ്പെട്ട ഒരു ഭാഷയാണ് ഉദ്മുർതുകൾ സംസാരിക്കുന്നത്.
ഉദ്മുർതുകൾക്ക് അവരുടെ സ്വന്തമായി ദൊർവൈഷി എന്നറിയപ്പെടുന്ന ഒരു ഇതിഹാസമുണ്ട് .
ഉദ്യാനവിജ്ഞാനം ഇംഗ്ലീഷ് വിലാസം https://ml.wikipedia.org/wiki/Horticulture ഹൈബ്രീഡ് ടൊമാറ്റോ.
പച്ചക്കറികൾ , ഫലവർഗ്ഗങ്ങൾ , അലങ്കാരസസ്യങ്ങൾ എന്നിവ നട്ടുവളർത്തുന്നതിനെ സംബന്ധിച്ച വസ്തുതകൾ വിവരിക്കുന്ന കാർഷിക വിജ്ഞാന ശാഖ.
ഹോർത്തൂസ് (horthus = ഉദ്യാനം), കോളീർ (colere = കൃഷിചെയ്യുക) എന്നീ ലത്തീൻ പദങ്ങളിൽ നിന്നാണ് ഇംഗ്ലീഷ് ഭാഷയിലെ  ഹോർട്ടികൾച്ചർ (horticulture) ഉത്ഭവിച്ചിട്ടുള്ളത്.
ഉദ്യാനം എന്ന വാക്കുകൊണ്ട് പൂന്തോട്ടം എന്ന സാമാന്യാർഥം മാത്രമല്ല ഉദ്ദേശിച്ചിട്ടുള്ളത്.
ഒരു വളപ്പിനുള്ളിൽ പ്രത്യേകം ശ്രദ്ധയോടെ വളർത്തുന്ന ഫലവർഗങ്ങളും അതിലുൾപ്പെടും.
ഇന്ന് ഉദ്യാനവിജ്ഞാനം വളരെയധികം വികസിച്ചു കഴിഞ്ഞിരിക്കുന്നു.
റബ്ബർ , കാപ്പി , തേയില , കൊക്കോ തുടങ്ങിയ തോട്ടവിളകൾ; ഏലം , ഇഞ്ചി , കുരുമുളക് മുതലായ സുഗന്ധ മസാലവിളകൾ; ഔഷധച്ചെടികൾ; കീടനാശകച്ചെടികൾ; സുഗന്ധതൈലച്ചെടികൾ (oil yielding plats) എന്നിവയുടെ കൃഷിയും ആധുനികകാലത്ത് ഈ ശാസ്ത്രത്തിന്റെ ഭാഗമായിത്തീർന്നിട്ടുണ്ട്.
പ്രകൃതിസം‌‌വിധാനവും പ്രകൃതിശില്പവും (landscaping and landscape architecture); പാർക്കുകൾ, നഴ്സറികൾ, ഗ്ലാസ് ഹൗസ് മുതലായവയുടെ സം‌‌വിധാനവും ഉദ്യാനവിജ്ഞാനത്തിൽ പെടുന്നവയാണ്.
ഉദ്യാന വിളകളുടെ സംസ്കരണ പ്രക്രിയാസങ്കേതം (processing technology) ഉദ്യാനവിജ്ഞാനത്തിന്റെ മറ്റൊരു പ്രധാനഘടകമാണ്.
വളരെ വേഗം വളർന്നു വികസിച്ചുകൊണ്ടിരിക്കുന്ന കൃഷിശാസ്ത്രത്തിന്റെ ഏറ്റവും പ്രധാന ഘടകമായി ഉദ്യാനവിജ്ഞാനത്തെ കണക്കാക്കാം.
ഫ്ലോറികൾച്ചറൽ പ്ലാന്റ്സ്.
ഉദ്യാനവിജ്ഞാനത്തെ പൊതുവായി ഫലവർഗവിജ്ഞാനം (Pomology), പച്ചക്കറിവിജ്ഞാനം (Olericulture) പുഷ്പോത്പാദനവും അലങ്കാരത്തോട്ടസം‌‌വിധാനവും (Floriculture and Landscape horticulture) എന്നിങ്ങനെ വിഭജിക്കാം.
ഫലവർഗവിജ്ഞാനം, വിവിധ ഫലവർഗങ്ങളുടെയും അണ്ടിപരിപ്പുകളുടെയും കൃഷിരീതി, തോട്ടസം‌‌രക്ഷണം എന്നിവയെപ്പറ്റി പ്രതിപാദിക്കുന്ന ശാഖയാണ്.
രണ്ടാമത്തേത് വിവിധയിനം പച്ചക്കറികളുടെ കൃഷിരീതി, പച്ചക്കറിത്തോട്ടങ്ങളുടെ സം‌‌വിധാനവും സം‌‌രക്ഷണവും എന്നിവയെ പറ്റിയുള്ള ശാസ്ത്രശാഖയാണ്.
പുഷ്പങ്ങളുടെയും അലങ്കാര ഇലച്ചെടികളുടെയും ഉത്പാദനത്തെ സംബന്ധിച്ച പഠനമാണ് പുഷ്പോത്പാദനത്തിന്റെ പരിധിയിൽ വരുന്നത്.
വിവിധയിനം അലങ്കാരത്തോട്ടങ്ങളും പ്രകൃതിദൃശ്യങ്ങളും സം‌‌വിധാനം ചെയ്ത് സം‌‌രക്ഷിക്കുന്നതിന്റെ അടിസ്ഥാന തത്ത്വങ്ങളാണ് അലങ്കാരത്തോട്ട സം‌‌വിധാനത്തിൽ ഉൾപ്പെടുന്നത്.
ഉദ്യാനവിജ്ഞാനത്തെ ശാസ്ത്രീയം , കാർഷികം , കലാപരം എന്നിങ്ങനെയും വർഗീകരിക്കാവുന്നതാണ്.
ഉദ്യാന വിളകളുടെ പ്രജനനം ഉത്പാദനം, പാകപ്പെടുത്തൽ, സംഭരണം വിപണനം എന്നിവയെല്ലാം ഈ വിജ്ഞാനശാഖയുടെ പരിധിയിൽ ഉൾപ്പെടുന്നവയാണ്.
ഇപ്രകാരം ഉദ്യാനവിജ്ഞാനം ഒരു കലയും ശാസ്ത്രവും വ്യവസായവുമാണെന്നു പറയാം.
വിവിധയിനം വിളകൾ
ശീതോഷ്ണാവസ്ഥയുടെ വ്യതിയാനങ്ങൾക്ക് അനുസൃതമായി ലോകത്തിന്റെ വിവിധ ഭാഗങ്ങളിലുള്ള ഉദ്യാനവിളകളിലും വ്യത്യാസം കാണാം.
വിവിധ ഭൂവിഭാഗങ്ങളിൽ കണ്ടുവരുന്ന ഉദ്യാനവിളകളെ താഴെ പറയും‌‌വിധം തരംതിരിച്ചു വരുന്നു.
മിതോഷ്ണമേഖലയിലെ വിളകൾ (Temperate crops)
ഫലവൃക്ഷങ്ങളും അണ്ടിപ്പരിപ്പുകളും -- ആൽമണ്ട്, ആപ്പിൾ , ആപ്രിക്കോട്ട്, ചെറി .
ചെസ്റ്റ്നട്ട് തുടങ്ങിയവ; അപ്രധാന ഫല സസ്യങ്ങൾ - ബ്ലാക്ക്ബെറി , റാപ്സ്ബെറി, സ്ട്രാബെറി തുടങ്ങിയവ;  - ലെറ്റ്യൂസ്, ബ്രാസിക്കാകൾ, റാഡിഷുകൾ കാരറ്റ് , ലീക്ക്, പീസ്, ആർട്ടിചോക്ക് മുതലായവ; അലങ്കാരച്ചെടികൾ - മിതശീതോഷ്ണ പ്രദേശങ്ങളിൽ വളരുന്ന പുഷ്പസസ്യങ്ങൾ, ജലസസ്യങ്ങൾ ഇലച്ചെടികൾ തുടങ്ങിയവ.
ഉപോഷ്ണ മേഖലയിലെ വിളകൾ (Sub-tropical crops)
ഫലവർഗങ്ങൾ - അവൊക്കാഡോ , നാരകം , ഈന്തപ്പന , ലിച്ചി , ഒലീവ് , പാഷൻ ഫ്രൂട്ട് , പേഴ്സിമൺ തുടങ്ങിയവ.
ഉഷ്ണമേഖലയിലെ വിളകൾ (Tropical crops)
ഫലവർഗങ്ങൾ -- വാഴ , മാവ് , പപ്പായ , കൈതച്ചക്ക , സപ്പോട്ട , ശീമപ്ലാവ് , പ്ലാവ് , ആത്ത, കശുമാവ് തുടങ്ങിയവ; തോട്ടവിളകൾ -- കുരുമുളക് , കൊക്കോ , തെങ്ങ് , കാപ്പി , തേയില , എണ്ണപ്പന , റബ്ബർ മുതലായവ; വ്യാവസായിക പ്രാധാന്യമുള്ള വിളകൾ -- സുഗന്ധമസാല വിളകൾ, വർണകസസ്യങ്ങൾ, സുഗന്ധതൈലച്ചെടികൾ, നാരുവിളകൾ, കീടനാശകച്ചെടികൾ തുടങ്ങിയവ; പച്ചക്കറികൾ -- വെണ്ട, വഴുതിന , തക്കാളി , പയറുവഗങ്ങൾ , വെള്ളരിവർഗങ്ങൾ, കിഴങ്ങുവർഗങ്ങൾ (ചേന‍, ചേമ്പ് , കാച്ചിൽ തുടങ്ങിയവ); അലങ്കാരച്ചെടികൾ -- ഉഷ്ണമേഖലാപ്രദേശങ്ങളിൽ വളരുന്ന പുഷ്പസസ്യങ്ങൾ, പുൽത്തകിടിയിലെ ചെടികൾ, ജലസസ്യങ്ങൾ, ഇലച്ചെടികൾ തുടങ്ങിയവ.
ഇന്ത്യയിൽ പല പ്രദേശങ്ങളിലായി മേല്പറഞ്ഞ് മിക്കവാറും എല്ലാ ഉദ്യാനവിളകളും കൃഷിചെയ്യപ്പെടുന്നു.
ഇവിടത്തെ പ്രത്യേക ഭൂപ്രകൃതിയും കാലാവസ്ഥയും ഇതിന് അനുയോജ്യമായിരിക്കുന്നു.
ഉദ്യാനവിളകളിലെ പ്രവർദ്ധനരീതികൾ (Propagation of horticultural plants)
സസ്യങ്ങളുടെ പ്രവർദ്ധനം ഉദ്യാനവിജ്ഞാനത്തിലെ ഏറ്റവും അടിസ്ഥാനപരമായ തത്ത്വമാണ്.
കൂടുതൽ സസ്യങ്ങൾ ഉത്പാദിപ്പിക്കുക, സസ്യത്തിന്റെ സ്വഭാവഗുണം നിലനിറുത്തുക എന്നിവയാണ് പ്രവർദ്ധനത്തിന്റെ പ്രധാന ലക്ഷ്യങ്ങൾ.
വിത്ത് (ലൈംഗികരീതി), കായികഭാഗങ്ങൾ (അലൈംഗികരീതി) എന്നിവ വഴിയാണ് ഉദ്യാനസസ്യങ്ങളിൽ വംശവർദ്ധനവ് നടത്തുന്നത്.
ഈ രണ്ടു മാർഗങ്ങളും അവയുടേതായ ഗുണങ്ങളും ദോഷങ്ങളുമുണ്ടെങ്കിലും പൊതുവിൽ  ഫലവർഗങ്ങളുടെ നൈസർഗികസ്വഭാവം നിലനിറുത്തുന്നതിന് കായികപ്രവർദ്ധനമാർഗ്ഗമാണ് ഏറ്റവും യോജിച്ചത്.
കാരണം ഫലവർഗച്ചെടികളിൽ മിക്കവയിലും പരപരാഗണം മൂലമാണ് പ്രവർദ്ധനം നടക്കുന്നത്.
വിത്തുമൂലമുള്ള പ്രവർദ്ധനം തേൻ ശേഖരിക്കുന്നതിനോടൊപ്പം അറിയാതെ പരാഗരേണൂവാഹകരാകുന്ന തേനീച്ച.
സാധാരണയായി സ്വപരാഗണം (self pollination) നടക്കുന്ന സസ്യങ്ങളിലെ വംശവർദ്ധനവ് വിത്തുകളിലൂടെയാണ് സംഭവിക്കുന്നത്.
പരപരാഗണം നടക്കുന്ന ചെടികളിലും വിത്തുകൾ മൂലം വംശവർദ്ധനവ് നടക്കുന്നുണ്ട്.
ഈ രീതിക്കു പല മേന്മകളുമുണ്ട്.
വിളവെടുപ്പു കഴിഞ്ഞ് അടുത്ത കൃഷിക്ക് സമയമാകുന്നതുവരെ വിത്തുകൾ കേടുകൂടാതെയിരിക്കും.
ചിലവിത്തുകൾക്ക് അനുകൂല കാലാവസ്ഥകളിൽ വർഷങ്ങളോളം കേടുകൂടാതെയിരിക്കാൻ കഴിവുണ്ട്.
മാത്രമല്ല വിത്തുതൈകളിൽ നിന്നുണ്ടാകുന്ന സസ്യങ്ങൾക്ക് നല്ല ആരോഗ്യവും ദീർഘകാലം നിലനിൽക്കുവാനുള്ള കഴിവുമുണ്ടായിരിക്കും.
കായിക പ്രവർദ്ധനത്തിലൂടെയുള്ള വംശവർദ്ധനവ് ചില ചെടികളെ സംബന്ധിച്ചിടത്തോളം അസാധ്യമാണ്.
മറ്റു ചിലവയിൽ ഈ മാർഗ്ഗം വലിയ സാമ്പത്തിക നഷ്ടമുണ്ടാക്കും.
ഇങ്ങനെയുള്ള ചെടികളിൽ വിത്തുപയോഗിച്ച് മാത്രമേ വംശവർദ്ധന സാധിക്കൂ.
രോഗബാധയിൽനിന്നു സസ്യങ്ങളെ രക്ഷിക്കാനും വിത്തുമൂലമുള്ള വംശവർദ്ധനവ് ഉപകരിക്കുന്നു.
എന്നാൽ ഈ രീതിക്ക് ചില ദോഷവശങ്ങളും ഇല്ലാതില്ല.
വിത്തുതൈകളിൽ നിന്നുള്ള വൃക്ഷങ്ങൾ എല്ലായ്പ്പോഴും മാതൃവൃക്ഷത്തിന്റെ സ്വഭാവമേന്മകൾ പ്രകടിപ്പിക്കണമെന്നില്ല.
കൂടതെ വിത്തുതൈകളിൽ നിന്നുണ്ടാകുന്ന ചെടികൾ പുഷ്പിച്ച് ഫലമണിയാൻ ദീർഘകാലം വേണ്ടിവരും.
അടുത്ത വിളയ്ക്കുവേണ്ടി വിത്തുകളുടെ ഉത്പാദനം, വിളവെടുപ്പ്, ശേഖരണം എന്നിവ ഉദ്യാനവിജ്ഞാനത്തിന്റെ ഒരു പ്രത്യേക ശാഖ (Seed technology) ആയിത്തീർന്നിട്ടുണ്ട്.
അത്യുത്പാദനശേഷിയുള്ളതും, രോഗവിമുക്തവും, മേന്മയേറിയ പാരമ്പര്യ ഗുണങ്ങളോടു കൂടിയതുമായ മേൽത്തരം വിത്തുകൾ ഉത്പാദിപ്പിക്കുക എന്നതാണ് ലക്ഷ്യം.
ഇതിനായി വിത്തുത്പാദനത്തിലും വിളവെടുപ്പിലും പാകപ്പെടുത്തുന്നതിലും, വിതരണത്തിലും പ്രത്യേക രീതികൾ അനുവർത്തിച്ചു പോരുന്നു.
പാരമ്പര്യമേന്മയുള്ള വിത്തുകൾ ഉത്പാദിപ്പിക്കുന്നതിനായി വിത്ത് ഉത്പാദിപ്പിക്കുന്ന സ്ഥാപനങ്ങൾ സസ്യപ്രജനനമാർഗങ്ങൾ അവലംബിക്കുന്നു.
വ്യാവസായികാടിസ്ഥാനത്തിൽ വിത്തുത്പാദിപ്പിക്കുമ്പോൾ സർട്ടിഫൈ ചെയ്ത വിത്തുകളാണ് വിതരണത്തിനായി തയ്യാറാക്കുന്നത്.
കായിക പ്രവർദ്ധനം
സസ്യങ്ങളുടെ വേര്, ഇല, തണ്ട്, മുകുളങ്ങൾ എന്നീ കായികഭാഗങ്ങൾ വഴിയായുള്ള വംശവർദ്ധനവാണിത്.
ഇപ്രകാരം ഉത്പാദിപ്പിക്കപ്പെടുന്ന തൈകൾ മാതൃവൃക്ഷത്തിന്റെ എല്ലാ സ്വഭാവഗുണങ്ങളും പ്രകടമാക്കുന്നു.
കാലാവസ്ഥാനിയന്ത്രണം.
Victoria amazonica (giant Amazon water lily) at the botanical Garden in Braunschweig , Germany
വിപുലമായ തോതിൽ ഉദ്യാനവിളകൾ കൃഷിചെയ്യുമ്പോൾ മികച്ച ആദായം ലഭിക്കുന്നതിന് സസ്യത്തിന് അനുയോജ്യമായ കാലാവസ്ഥ ലഭ്യമാക്കണം.
വിളകളുടെ ആദായകരമായ നിലനില്പിന് അനുയോജ്യമായ അന്തരീക്ഷ ഊഷ്മാവ്, സൂര്യപ്രകാശം , വർഷപാതം മുതലായ ഘടകങ്ങൾ അനുപേക്ഷണീയമാണ്
ചെടികളുടെ വളർച്ചയ്ക്ക് അനുയോജ്യമായ രീതിയിൽ ഊഷ്മാവ് നിയന്ത്രിക്കുന്നതിന് പല സം‌‌വിധാനങ്ങളുമുണ്ട്.
കോൾഡ്ഫ്രെയിം (cold frame) മുതലായ സംവിധാനങ്ങൾ ഉപയോഗപ്പെടുത്തി ചെടികളെ അവയുടെ സാധാരണ വളർച്ചാകാലത്തിനുമുമ്പ് വളരാൻ പ്രേരിപ്പിക്കുന്നു കണ്ണാടികൊണ്ട് നിർമിതമായ ഇവയ്ക്കുള്ളിൽ പകൽസമയം പ്രവേശിക്കുന്ന ചൂട് രാത്രികാലങ്ങളിലും നിലനിൽക്കുകയും ചെടികൾക്ക് ലഭ്യമാകുകയും ചെയ്യുന്നു.
വൈദ്യുതകേബിളുകൾ , നീരാവി എന്നിവ ഉപയോഗിച്ച് കൂടുതൽ ചൂട് നൽകുകയാണെങ്കിൽ ഈ സം‌‌വിധാനം ഒരു ഹോട്ട് ബെഡ് (hot bed) ആയിത്തീരുന്നു.
ഗ്രീൻ ഹൗസുകൾ ഇപ്രകാരമുള്ള വലിയ ഹോട്ട്ബെഡുകളാണ്.
ഗ്ലാസ് കൊണ്ടു നിർമിതമായിട്ടുള്ള ഇവയ്ക്കുള്ളിൽ നീരാവി ഉപയോഗിച്ചാണ് താപം നിലനിറുത്തുന്നത്.
ആധുനിക ഗ്രീൻഹൗസുകളിൽ ഊഷ്മാവു സ്വയം നിയന്ത്രിക്കാനുള്ള ക്രമീകരണങ്ങളുണ്ട്.
വളരെ കൃത്യമായ കാലാവസ്ഥാനിയന്ത്രണങ്ങളോടു കൂടിയ ഗ്രീൻ‌‌ഹൗസുകളാണ് ഫൈറ്റോട്രോണുകൾ.
പ്രകാശനിയന്ത്രണം
പ്രകാശത്തിന് സസ്യത്തിന്റെ വളർച്ചയുമായി വളരെയധികം ബന്ധമുണ്ട്.
കൃത്രിമമായി പകൽ ദൈർഘ്യത്തിൽ മാറ്റം വരുത്തി ചെടികളെ അവയുടെ പൂക്കാലത്തിൽനിന്നും വ്യത്യസ്തമായ സമയങ്ങളിൽ പുഷ്പിക്കാൻ പ്രേരിപ്പിക്കുന്നു.
ഇപ്രകാരം ഒരു പ്രത്യേക ഋതുവിൽ മാത്രം പുഷ്പിക്കുന്ന സസ്യത്തിൽനിന്നു വർഷത്തിലുടനീളം പൂക്കൾ ലഭ്യമാക്കാം.
മണ്ണുസം‌‌രക്ഷണം
മണ്ണിന്റെ ഫലപുഷ്ടി മെച്ചപ്പെടുത്തുകയും നിലനിറുത്തുകയും ചെയ്യേണ്ടത് ഉദ്യാനവിളകളുടെ സമൃദ്ധമായ വളർച്ചയ്ക്ക് ആവശ്യമാണ്.
ഇടയിളക്കലും വളം ചേർക്കലും കളനശീകരണവും മണ്ണിന്റെ ഫലപുഷ്ടി വർദ്ധിപ്പിക്കുന്നു.
സസ്യവളർച്ചയ്ക്ക് ഏകദേശം 16 മൂലകങ്ങൾ ആവശ്യമാണ്.
ഖരരൂപത്തിലോ ദ്രാവകരൂപത്തിലോ മണ്ണിൽ ചേർക്കുന്ന വളങ്ങളിൽനിന്നു സസ്യത്തിനാവശ്യമായ മൂലകങ്ങൾ ലഭിക്കുന്നു.
കമ്പോസിറ്റ്, കാലിവളം, പച്ചിലവളം എന്നീ ജൈവവളങ്ങൾക്കു പുറമേ രാസവളങ്ങളും വിളകൾക്ക് ആവശ്യമാണ്.
ജലസേചനവും പ്രധാനമായ ഒരു ഘടകമാണ്.
കൃഷിചെയ്യപ്പെടുന്ന വിളയേയും മണ്ണിന്റെ സ്വഭാവത്തെയും ആശ്രയിച്ച് ജലസേചനാവശ്യം ഏറിയോ കുറഞ്ഞോ ഇരിക്കും.
ഉദ്യാനവിളകൾ നിരവധി രോഗങ്ങളുടെയും കീടങ്ങളുടെയും ആക്രമണത്തിനു വിധേയമാകാറുണ്ട് അവയ്ക്കെതിരേ മുൻ‌‌കരുതലുകൾ സ്വീകരിക്കുക എന്നതാണ് ഇവയെ നേരിടാനുള്ള ഏറ്റവും എളുപ്പമാർഗം.
കൃഷിത്തോട്ടങ്ങൾ ശുചിയായി സൂക്ഷിക്കുകയും കീടങ്ങൾക്കും രോഗങ്ങൾക്കുമെതിരെ പ്രതിരോധനടപടികൾ സ്വീകരിക്കുകയും വേണം.
കീടനാശിനികൾ ഉപയോഗിക്കുകയും രോഗപ്രതിരോധ ശക്തിയുള്ള ഇനങ്ങൾ കൃഷിചെയ്യുകയുമാണ് നിയന്ത്രണമാർഗങ്ങ.
ഫലവർഗവിജ്ഞാനം
ഫലവർഗങ്ങളുടെ കൃഷി ആഹാര സമ്പാദനത്തിനും മനുഷ്യ മനസ്സിന്റെ ആനന്ദത്തിനും  ഒരുപോലെ ഉപകരിക്കുന്നു.
അന്നജപ്രധാനങ്ങളായ അരിയും കിഴങ്ങുവർഗങ്ങളുമാണ് കേരളീയർ മുഖ്യാഹാരമായി സ്വീകരിച്ചിട്ടുള്ളത്.
നമ്മുടെ ആഹാരത്തെ സമീകൃതമാക്കുന്നതിന് പഴവർഗങ്ങൾക്ക് സുപ്രധാനമായ പങ്കുണ്ട്.
ഒരാൾക്ക് ദിനം‌‌പ്രതി രണ്ടൗൺസ് ഫലവർഗങ്ങളെങ്കിലും ആവശ്യമാണെന്ന് കണക്കാക്കപ്പെട്ടിട്ടുണ്ട്.
ഫലവർഗ വിജ്ഞാനത്തിൽ ഫലവർഗങ്ങളുടെ ഉൽപ്പാദനം, വിപണനം, ശാസ്ത്രീയ രീതികൾ ഉപയോഗിച്ചുള്ള സംസ്കരണം എന്നിവയെല്ലാം ഉൾപ്പെടുന്നു.
ഫംഗസ്സുകൾ ‍, സൂക്ഷ്മാണുക്കൾ, എൻസൈമുകൾ എന്നിവയുടെ പ്രവർത്തനഫലമായി പഴങ്ങൾക്ക് കേടുസംഭവിക്കാതിരിക്കാനാണ് അവ പരിരക്ഷിക്കപ്പെടുന്നത് (preservation).
ഉണക്കിയും  ശീതസംഭരണികളിൽ വച്ചും ഫലവർഗങ്ങൾ സം‌‌രക്ഷിക്കപ്പെടാറുണ്ട്.
ചില പ്രധാന ഫലവർഗങ്ങൾ വാഴ (Musa paradisiaca) ഒരു വാഴത്തോട്ടം.
തെക്കേഇന്ത്യയിൽ പ്രത്യേകിച്ചു കേരളത്തിൽ അതിപ്രാചീന കാലം മുതൽ കൃഷിചെയ്തു പോരുന്ന ഒരു പ്രധാന പഴവർഗച്ചെടിയാണ് വാഴ .
വാഴപ്പഴം കേരളീയരുടെ ദൈനംദിനാഹാരത്തിലെ ഒരു ഘടകമാണ്.
സാധാരണ പഴങ്ങളിൽനിന്ന് ലഭ്യമാകുന്ന പോഷക മൂല്യങ്ങൾക്ക് പുറമേ വാഴപ്പഴത്തിന് കൂടുതൽ ഊർജമൂല്യവും (calorific value) ഉണ്ട്.
അടുത്തകാലത്തായി വാഴപ്പഴത്തിന് ലോകക്മ്പോളത്തിൽ വമ്പിച്ച വിപണന സാദ്ധ്യത ഉണ്ടായിട്ടുണ്ട്.
ഈ രംഗത്ത് കൂടുതൽ ശ്രദ്ധ ചെലുത്തുന്നതായാൽ ജപ്പാൻ , പശ്ചിമേഷ്യ തുടങ്ങിയ വിദേശരാജ്യങ്ങളിലേക്ക് ഇന്ത്യയിൽനിന്ന് വാഴപ്പഴം കയറ്റി അയക്കാനുള്ള സാധ്യതയുണ്ടാകും.
നേന്ത്രൻ, പൂവൻ, പാളയങ്കോടൻ, കദളി , ഗ്രോമിഷൻ, ചിങ്ങൻ, മൊറീഷ്യസ്, പടറ്റി എന്നിവയാണ് നമ്മുടെ നാട്ടിൽ കൃഷിചെയ്തുവരുന്ന പ്രമുഖ വാഴയിനങ്ങൾ.
മാവ് (Mangifera indica) മാവ്.
ഇന്ത്യയിൽ ഏറ്റവും കൂടുതൽ കൃഷിവിസ്തൃതിയുള്ള ഫലവൃക്ഷമാണ് മാവ്.
വടക്കേഇന്ത്യയിൽ ഉത്തർപ്രദേശ് , ബീഹാർ മുതലായ സംസ്ഥാനങ്ങളിലും തെക്കേ ഇന്ത്യയിൽ ആന്ധ്രാ, തമിഴ് നാട് സംസ്ഥാനങ്ങളിലുമാണ് വ്യാവസായികമായി മാവ് കൃഷി ചെയ്യപ്പെടുന്നത്.
കേരളത്തിൽ ഏതാണ്ട് തുല്യ വിസ്തൃതിയിൽ വാഴയും മാവും കൃഷി ചെയ്യപ്പെടുന്നുണ്ടെങ്കിലും സംഘടിതാടിസ്ഥാനത്തിലല്ല മാവു നട്ടു പിടിപ്പിക്കുന്നത്.
കൂടാതെ മാവിനങ്ങളിൽ ഏറ്റവും രുചിപ്രദമായവയ്ക്കു യോചിച്ചതല്ല ഇവിടുത്തെ കാലാവസ്ഥ.